Евтим Евтимов
Изхвърлени цветя

chitanka.info

Тази заран

под един прозорец

аз видях изхвърлени цветя,

като чувства нежелани,

като пресни, живи рани.

Бях готов да ги завърна горе,

на прозореца затворен,

но отминах тъжен и суров.

Тази заран

някой бе изхвърлил

през прозореца

една любов.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.